|  |
| --- |
| **ՀԻՄՆԱՎՈՐՈՒՄ**«Արտակարգ իրավիճակների նախարարությանը գումար հատկացնելու և Հայաստանի Հանրապետության կառավարության 2018 թվականի դեկտեմբերի 27-ի N 1515 -Ն որոշման մեջ լրացումներ կատարելու մասին» Կառավարության որոշման նախագծի |
| 1. | **Ընթացիկ իրավիճակը և իրավական ակտի ընդունման անհրաժեշտությունը** |
|  |  «Նաիրիտ գործարան» ՓԲԸ-ի տեխնոլոգիական համակարգերում, տարողություններում և սարքավորումներում առկա քիմիական նյութերի և սարքավորումների անվտանգ պահպանության իրականացմանը ֆինանսապես աջակցելու նպատակով աշխատակիցներին աշխատավարձի վճարման համար Կառավարության 2017 թվականի փետրվարի 23-ի N 165-Ն, հուլիսի 13-ի N 803-Ն և 2018 թվականի հունիսի 21-ի N 789-Ն որոշումներով Արտակարգ իրավիճակների նախարարությանը Կառավարության պահուստային ֆոնդից հատկացվել է համապատասխանաբար 76 407,7 հազար դրամ, 86 777,7 հազար դրամ և 166 784,7 հազ. դրամ գումար: «Նաիրիտ գործարան» ՓԲԸ-ի գործունեությունը կրում է շարունակական բնույթ, ուստի սույն որոշման նախագծով հատկացված 165, 887.6 հազար դրամն անհրաժեշտ է վերոնշյալ նպատակի համար: Նախագծի գումարի մեջ ներառված է նաև ԱԱՀ-ի գումարը` կապված 2018 թվականի հունվարի 1-ից հարկային օրենսդրության փոփոխության հետ: «Նաիրիտ գործարան» ՓԲԸ-ի նշված 121 աշխատակիցների հետ կնքվել են աշխատանքային պայմանագրեր և վճարվել է 2018 թվականի աշխատավարձը:  |
| 2. | **Կարգավորման նպատակը և բնույթը և ակնկալվող արդյունքը** |
|  | **Ներկայացվող նախագծի նպատակը** «Նաիրիտ գործարան» ՓԲԸ-ի համապատասխան սարքավորումների անվտանգության **ապահովման աշխատանքներն իրականացնող աշխատակիցների ֆինանսավորումն է (աշխատավարձ, պահպանման ծախսեր):** |
| 3. | **Նախագծի մշակման գործընթացում ներգրավված ինստիտուտները և անձինք** |
|  | Արտակարգ իրավիճակների նախարարություն: |
| **ՏԵՂԵԿԱՆՔ****Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** |
|  | Սույն նախագծի ընդունումը ՀՀ այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
| **ՏԵՂԵԿԱՆՔ****Պետական բյուջեում կամ տեղական ինքնակառավարման մարմինների բյուջեների վրա ազդեցության**  |
| Սույն նախագծի ընդունմամբ Հայաստանի Հանրապետության 2018 թվականի պետական բյուջեում կառաջանա 165 887.6հազ. դրամ ծախս:  |

ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐԻ

ՊԱՇՏՈՆԱԿԱՏԱՐ ՖԵԼԻՔՍ ՑՈԼԱԿՅԱՆ